b'\n_START_ARTICLE_\nSekot\xc3\xa4hk\xc3\xa4y\xc3\xb6kk\xc3\xb6nen\n_START_SECTION_\nKoko ja ulkon\xc3\xa4k\xc3\xb6\n_START_PARAGRAPH_\nLaji on ulkon\xc3\xa4\xc3\xb6lt\xc3\xa4\xc3\xa4n identtinen valkot\xc3\xa4hk\xc3\xa4y\xc3\xb6kk\xc3\xb6sen ja martot\xc3\xa4hk\xc3\xa4y\xc3\xb6kk\xc3\xb6sen kanssa. Erottavat tuntomerkit ovat ainoastaan genitaalien rakenteissa. Siipiv\xc3\xa4li on noin 30 mm.\n_START_SECTION_\nLevinneisyys ja lentoaika\n_START_PARAGRAPH_\nLaji tavattiin Suomesta ensimm\xc3\xa4isen kerran K\xc3\xb6karista elokuussa 2002. Sittemmin yksil\xc3\xb6it\xc3\xa4 on tunnistettu etel\xc3\xa4rannikolla koko Ahvenanmaalta Virolahdelle ulottuvalta alueelta noin kolmekymment\xc3\xa4, joista yksi oli talletettu jo vuonna 1984.\n_START_SECTION_\nElinymp\xc3\xa4rist\xc3\xb6 ja elintavat\n_START_PARAGRAPH_\nSekot\xc3\xa4hk\xc3\xa4y\xc3\xb6kk\xc3\xb6st\xc3\xa4 pidet\xc3\xa4\xc3\xa4n yleisesti valko- ja martot\xc3\xa4hk\xc3\xa4y\xc3\xb6kk\xc3\xb6sten risteym\xc3\xa4n\xc3\xa4.\n_START_SECTION_\nRavintokasvit\n_START_PARAGRAPH_\nToukan ravintokasveja lienev\xc3\xa4t hein\xc3\xa4t.'